b'\n_START_ARTICLE_\nOskar Gyldmark\n_START_SECTION_\nMusikken\n_START_PARAGRAPH_\nSt\xc3\xb8rstedelen af Oskar Gyldmarks musik er sange, og mange af dem arrangeret for kor. Det eneste nummer, der i dag er kendt i videre kredse, er melodien til Oskar Hansens Danmark for folket, men meget af hans store sangproduktion blev trykt og brugt i tiden. Mange af sangene og korsatserne er skrevet til forskellige arbejdersangkor eller diverse korsangsst\xc3\xa6vner. Specielt mandskorsangene er ofte af et agitatorisk tilsnit. Blandt tekstleverand\xc3\xb8rerne er ud over Oskar Hansen bl.a. den senere statsminister H.C. Hansen, Thor Lange, Harald Bergstedt, Hans Hartvig Seedorff Pedersen, Jeppe Aakj\xc3\xa6r og Harald H. Lund._NEWLINE_Vandresangen med tekst af Piet Hein, vandt i 1941 f\xc3\xb8rsteprisen i "Politiken"s og Musikforlaget Engstr\xc3\xb8m & S\xc3\xb8drings Vandresangs-Konkurrence 1941.'